CELEX: 32007R0968
Language: et
Date: 2007-08-17 00:00:00
Title: Komisjoni määrus (EÜ) nr 968/2007, 17. august 2007 , milles käsitletakse ühenduse toetust nõukogu määrusega (EÜ) nr 1493/1999 ette nähtud ümberkorraldus- ja muutmiskulude katmiseks 2007/2008. veiniaastal

18.8.2007   
            
            
               ET
            
            
               Euroopa Liidu Teataja
            
            
               L 215/4
            
         
      KOMISJONI MÄÄRUS (EÜ) nr 968/2007,
   17. august 2007,
   milles käsitletakse ühenduse toetust nõukogu määrusega (EÜ) nr 1493/1999 ette nähtud ümberkorraldus- ja muutmiskulude katmiseks 2007/2008. veiniaastal
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, (1) eriti selle artikli 80 punkti b,
   ning arvestades järgmist:
   
               (1)
            
            
               Määruse (EÜ) nr 1493/1999 artikli 13 lõikega 3 on ette nähtud, et nõukogu 21. juuni 1999. aasta määruse (EÜ) nr 1260/1999 (millega nähakse ette üldsätted struktuurifondide kohta) (2) kohaselt eesmärgi 1 sihtalaks liigitatud piirkondades ei tohi ühenduse toetus ületada 75 % ümberkorraldus- ja muutmiskuludest.
            
         
               (2)
            
            
               Määrus (EÜ) nr 1260/1999 on alates 1. jaanuarist 2007 tunnistatud kehtetuks nõukogu määrusega (EÜ) nr 1083/2006, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta. (3) Määruse (EÜ) nr 1260/1999 artikli 3 lõike 1 kohaselt on eesmärgi 1 sihtalad piirkonnad, mis vastavad statistiliste territoriaaljaotuste nomenklatuuri II tasandile (NUTS II tasand), mille ostujõu pariteetides väljendatud SKT inimese kohta on alla 75 % ühenduse keskmisest. Määruse (EÜ) nr 1083/2006 artikli 5 lõike 1 kohaselt on sellised piirkonnad abikõlblikud lähenemiseesmärgi raames.
            
         
               (3)
            
            
               Mõned eesmärgi 1 sihtalana käsitatavad piirkonnad ei ole hõlmatud lähenemiseesmärgiga. Samas on Bulgaaria ja Rumeenia territoorium hõlmatud lähenemiseesmärgiga, kuid loomulikult ei käsitatud neid eesmärgi 1 sihtalana.
            
         
               (4)
            
            
               See põhjustab praktilisi probleeme 2007/2008. veiniaastaks koostatavate ja heakskiidetavate ümberkorraldus- ja muutmiskavade kohaldamisel, sest määruse (EÜ) nr 1493/1999 artikli 13 lõike 3 praeguse sõnastuse alusel ei ole võimalik rahastamist suurendada ei eesmärgi 1 sihtalade puhul, sest neid ei ole enam olemas, ega lähenemispiirkondade puhul, sest kõnealune säte ei ole nende suhtes kohaldatav. Siiski peaks eesmärk olema näha ette kõrgem rahastamismäär vähem arenenud piirkondade jaoks.
            
         
               (5)
            
            
               Komisjoni määrusega (EÜ) nr 225/2007 (4) ette nähtud praegu kehtiv üleminekukord pakub lahendust üksnes 2006/2007. veiniaasta jaoks. Seepärast on kuni veinituru ühise korralduse reformini asjakohane näha ette võimalus anda 2007/2008. aastal määruse (EÜ) nr 1493/1999 artikli 13 lõikes 3 sätestatud suuremat toetust lähenemispiirkondadele.
            
         
               (6)
            
            
               Käesoleva määrusega ette nähtud meetmed on kooskõlas veinituru korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1493/1999 artikli 13 lõiget 3 kohaldatakse 2007/2008. veiniaastal määruse (EÜ) nr 1083/2006 kohaselt lähenemispiirkondadeks liigitatud piirkondade suhtes, välja arvatud kõnealuse määruse artikli 8 lõigetes 1 ja 2 osutatud piirkonnad.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. august 2007
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 179, 14.7.1999, lk 1. Määrust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      (2)  EÜT L 161, 26.6.1999, lk 1. Määrust on viimati muudetud määrusega (EÜ) nr 1198/2006 (ELT L 223, 15.8.2006, lk 1).
   
      (3)  ELT L 210, 31.7.2006, lk 25. Määrust on muudetud määrusega (EÜ) nr 1989/2006 (ELT L 411, 30.12.2006, lk 6).
   
      (4)  ELT L 64, 2.3.2007, lk 25.